Til Fritids- og Idrætsudvalget

**Vedrørende Nivå havn** Nivå 2/10-2023

På vegne af foreningernes bådpladslejere i Nivå havn vil vi her udtrykke vores utilfredshed med den politiske styring af havnens drift, specielt vedrørende økonomi, anlægsinvesteringer og opkrævning fra pladslejerne.

Den enkelte pladslejer oplever nu efter de seneste takstforhøjelser, at udgifterne for at have båd i Nivå havn er mere end fordoblet i forhold til for 2 år siden.

Det sker vel og mærke uden at serviceniveauet er blevet bedre, tværtimod har toilet og badefaciliteter ikke været til rådighed for pladslejerne de sidste 2 år.

Stigningerne kan også ses i havnens indtægtsbudget for 2024, som incl. vinterpakker er dobbelt så stort som i 2021.

Vi er klar over, at forhøjelserne sker som en konsekvens af en række anlægsarbejder, der er foretaget og planlægges igangsat, hvor finansieringen hentes hjem fra bådpladslejerne. Vi ønsker at få indflydelse på hvilke arbejder, der skal etableres.

I den sammenhæng har pladslejerne både i det nuværende brugerråd i den tidligere driftsbestyrelse været begrænset repræsenteret og har ikke haft nogen indflydelse på beslutningerne. Beslutningerne er blevet taget imellem havnefoged, administration og politikerne, før løsningsforslag fra havnens brugere er blevet hørt, og vi mener konkret at flere af havnens ny anlæg kunne have være udført billigere.

Vi synes også at takstforhøjelsen er blevet gennemført på helt urimelig vis og på et forkert grundlag. Brugerrådet var bedt om at kommentere forslaget, men de var allerede besluttet, inden brugerrådet fik mulighed for foretræde.

I forbindelse med budgetlægnng er der lavet en sammenligning af takster imellem bl. a. Rungsted havn og Nivå havn

Den er desværre ufuldstændig. De nye takster skulle ligge på niveau med f.eks. Rungsted havn, men hvis der regnes udgifter for både sommer og vinter, så bliver Nivå havn nu ca. 3000 kr. dyrere end Rungsted for en middel størrelses båd, nemlig ca. 17.000 kr og 20.000 kr

Det skal nævnes, at faciliteterne i Nivå Havn liger under standarden i de øvrige havne. Dette gælder både faciliteter direkte på havnen og tæt på havnen, som for eksempel køkkenfaciliteter, badefaciliteter, restauranter og indkøbsmuligheder. Der er desuden hverken tankanlæg eller toilettømningsfaciliteter, som ellers er lovpligtigt for havne i Danmark.

I havnens regnskab har tidligere været en post med ”Opsparing til større udviklingstiltag”. Vi opfordrer til at den bruges til udligning af større anlægsudgifter.

Omkring gennemførelsen, kommer der en væsentlig stigning i taksterne, og allerede inden, de blev offentliggjort for pladslejerne og endda før forslaget blev vedtaget, blev bådejere opkrævet de nye takster. Det er en helt urimelig praksis.

Det havde også været på sin plads at varsle så store stigninger i god tid og i øvrigt lade dem stige i mindre grad fordelt over flere år, så folk ikke kommer uforvarende i klemme.

Der er opkrævet afgift for brug af el. Sidste år blev der udsendt en advis vi e-boks om, at nu skulle der aflæses. Det var så forventeligt, at det også skete i år. Det gjorde det ikke. I stedet blev de sejlere, der ikke selv blev opmærksom på det, opkrævet en bøde på 500 kr, som ovenikøbet er sat til at stige til næste år.

Det er helt urimeligt og ingen anden forsyning gør noget tilsvarende. Den praksis skal ændres og de opkrævede bøder bør tilbagebetales

Der er udarbejdet et nyt taksoplæg for havnen gældende for 2024. Bl. a. servicepakker stiger med ca 1000 kr. Men selvom servicepakken købes og bestilles i 2023 skal der betales efter 2024 takster.

Det er helt urimeligt og bør ændres, således at servicepakker i 2023 opkræves efter 2023 prislisten.

Vi ser, at det nye styringsoplæg for havnen har en væsentlig ændring, nemlig at brugerrådet skal høres. Det er en væsentlig ændring i forhold til den nuværende, hvor brugerrådet skal høres FØR budgetter vedtages.

Det ser vi gerne bibeholdt og gennemført i praksis

Med håb om, at I vil inddrage os, der er sponsorer af havnens udgifter, i de fremtidige beslutninger, således at tilliden og troværdigheden til en rimelig drift kan genoprettes.

Med venlig hilsen

Uffe S. Andersen Michael Høybye Nielsen Børge Frost Iwersen Folke Galsgaard

Formand Næstformand Formand Formand

Nivå Fritidsfiskerforening Nivå Bådelaug Nivå Tursejlere Sejlcenter Nivå